CELEX: 22005D0120
Language: sk
Date: 2005-09-30 00:00:00
Title: Rozhodnutie Spoločného výboru EHP č. 120/2005 z  30. septembra 2005 , ktorým sa mení a dopĺňa príloha IX (Finančné služby) k Dohode o EHP

22.12.2005   
            
            
               SK
            
            
               Úradný vestník Európskej únie
            
            
               L 339/26
            
         
      ROZHODNUTIE SPOLOČNÉHO VÝBORU EHP
   
   č. 120/2005
   z 30. septembra 2005,
   ktorým sa mení a dopĺňa príloha IX (Finančné služby) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha IX k dohode bola zmenená a doplnená rozhodnutím Spoločného výboru EHP č. 107/2005 z 8. júla 2005 (1).
            
         
               (2)
            
            
               Smernica Európskeho parlamentu a Rady 2004/109/ES z 15. decembra 2004 o harmonizácii požiadaviek na transparentnosť v súvislosti s informáciami o emitentoch, ktorých cenné papiere sú prijaté na obchodovanie na regulovanom trhu, a ktorou sa mení a dopĺňa smernica 2001/34/ES (2), sa má začleniť do dohody.
            
         
               (3)
            
            
               Lichtenštajnsko plne implementuje smernicu 2004/109/ES, avšak bez toho, aby bola dotknutá smernica 2001/34/ES, keďže v Lichtenštajnsku sa v súčasnosti nevykonávajú žiadne činnosti v zmysle smernice, ktorá sa uvádza ako druhá v poradí,
            
         ROZHODOL TAKTO:
   Článok 1
   Príloha IX k dohode sa mení a dopĺňa takto:
   
               1.
            
            
               Za bod 29f (smernica Komisie 2004/72/ES) sa vkladá tento bod:
               
                           „29g.
                        
                        
                           
                              32004 L 0109: smernica Európskeho parlamentu a Rady 2004/109/ES z 15. decembra 2004 o harmonizácii požiadaviek na transparentnosť v súvislosti s informáciami o emitentoch, ktorých cenné papiere sú prijaté na obchodovanie na regulovanom trhu, a ktorou sa mení a dopĺňa smernica 2001/34/ES (Ú. v. EÚ L 390, 31.12.2004, s. 38).“
                        
                     
         
               2.
            
            
               Do bodu 24 (smernica Európskeho parlamentu a Rady 2001/34/ES) sa dopĺňa táto zarážka:
               
                           „—
                        
                        
                           
                              32004 L 0109: smernica Európskeho parlamentu a Rady 2004/109/ES z 15. decembra 2004 (Ú. v. EÚ L 390, 31.12.2004, s. 38).“
                        
                     
         Článok 2
   Znenie smernice 2004/109/ES v islandskom a nórskom jazyku, ktoré bude uverejnené v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 1. októbra 2005 pod podmienkou, že Spoločnému výboru EHP sa zašlú všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 30. septembra 2005
      
         
            Za Spoločný výbor EHP
         
         
            predseda
         
         HSH Prinz Nikolaus von LIECHTENSTEIN
         
      
   
   
      (1)  Ú. v. EÚ L 306, 24.11.2005, s. 45.
   
      (2)  Ú. v. EÚ L 390, 31.12.2004, s. 38.
   
      (3)  Sú uvedené ústavné požiadavky.